dh-unibe/image-text_koenigsfelden-charters-post-1500 huggingface dataset:
Ich, Hensly Kost von Buͦchree, bekenn und vergich und bekenn offenlich mit disem brief, das ich
von dem ersamen Hansen Kristen, mir gnedig froͧwen froͧwen, frow Apalonia, greffin von Hochenbgˀ, eptissin ze Kûngsfeld₎, und gemeiner covent froͧwen hofmeist₎, enpfangen hab den halben
tiel der guͤtter, die da warren Hansen und Henslis der Stuͤbin von Dierikon, warren und
sind dis die guͤter: ein mat lit nebend dem fang ze Berly, ein acker ist ein juchert nebent
dem fang, stost an die gassen, abˀ zwͤn ackerbletz ist j juchert, lit in Tuͤtnoͧwer feld, stost an
Salach graben, abˀ ein stuickly, lit woͤst, lit oben am Brunn Acker, abˀ ein stuikly an der Rûs
lit woͤst, die lechen inn ze haben, ze nutzen und zeniessen, ze besetzen und ze enzetzen. ich
sol und wil oͧch minen gnedigen froͧwen, oͧch einem hofmeist₎, wer der je st, zuͦ handen
mir froͧwen dienstig, gewertig und gehorsam sin und alles das ze tuͦnd, das ein man
von sinen lechnen sinen froͧwen und eim hof meister, wie ob stat. duz alles ich, genātteˀ
Kast, gelopt und geschworn han, alles nach manlechens und lantz recht, sit und gewonheit, ales ungevarlich. und ze warrem urkùnd hab ich erbetten den ersamen
Uͦlrich am Buͤl, alt hofmeist₎, min lieben herren, das er sin eigen in sigel mich da mit
ze besagen haͧt gehenck an disen brief, der geben ist mir, und ich, Oͧlrich am Buͤl, vergich
getan han, dach mir minen erben anne schaden an donstag voˀ sant Joͤrgē tag annͦ ꝫcꝭ im lxxiii
jar.
Königsf. 765
Nͦ✳ 91 ✳
Hensli Kost von Büchre
Staatsarchiv
AARGAU